DILONGYESHA 17
Mushindo kinyi awitukwashaa bakunkushi ba bifunda?
Mu Bifundwe bya bwina Kidishitu bya kina Greke abesambila misango ibungi pabitale Barnabee na Mpoolo mutumibwa. Bano balume abaadi bakunkushi abaadi abende na kutambuka, bwa kutala tukongye twa beena Kidishitu ba kumpala. Bwakinyi? Abaadi abetatshisha ngofu bwashi bakwabo beena Kidishitu bekale bibuwa. Mpoolo bambile shi baadi na lukalo lwa ‘kwaluka mu kutala bakwabo’ bwa kumona su be bibuwa. Baadi akumina kutambuka nkama ya bilometre bwa kwenda mu kwibanyingisha. (Bikitshino 15:36, Kilombeno kipya) Bakunkushi abenda na kutambuka ba ano mafuku namu be na lwalwa lukalo.
Abafikaa mu kwitunyingisha. Mukunkushi a kifunda ooso efunyaa mu tukongye 20 sunga kukila misango ibidi ku kipwa, na akishaa lubingo lushima mu kakongye kooso. Bano bakwetu balume abauku mudimo kalolo na bakashi baabo, su mbayibakile, mbakumbeene kwitukwasha ngofu. Bakwete kwitatshisha bwa kuuka muntu ooso, mukinga sunga mukulu, na be na lukalo lukata lwa kwitushindikila mu mudimo wa bulungudi na mu kulonga Bible na bantu. Bano bakunkushi abendaa na bakulu ba mu kakongye mu kutembela bangi beena kakongye, na abakitaa miisambo ayitunyingisha ku bisangilo na ku bikongeno.—Bikitshino 15:35.
Abetatshishaa bwa muntu ooso. Bakunkushi ba bifunda abetatshishaa ngofu bwashi tukongye twikale tunyingye mu kikudi. Abebungaa na bakulu ba tukongye na bafubi ba midimo bwa kutaluula myanda yabadi balumbuule na kwibapa malango pabitale mushindo wa kukumbasha midimo yaabo. Abakwasha ba mbala-mashinda bwa kobesha mudimo wabo, na be na muloo wa kuuka bantu bapya bafikye mu kakongye na kuuka mushindo wabakwete kukula mu kikudi. Ooso a ku bano bakwetu mwipane bu ‘mwinetu afubu n’etu pamune pa mwanda wetu.’ (2 Beena-Kodinto 8:23) Abitungu tulonde kileshesho kyabo kya kwilambula kwi Efile Mukulu.—Beena-Ebreeyi 13:7.
Bwakinyi bakunkushi ba kifunda abendaa mu kutala tukongye?
Kufika kwabo mu kakongye akwitukwasha mushindo kinyi?
lua_Latn lua_Latn bem_Latn bem_Latn bem_Latn run_Latn bem_Latn